**At afholde et forældrebestyrelses valg i et dagtilbud i Vordingborg Kommune**

Følgende dokument er et punkt for punkt vejledning i hvordan, der afholdes valg til forældrebestyrelsen i et dagtilbud i Vordingborg Kommune. Vejledningen er lavet med udgangspunkt i ”Styrelsesvedtægt for dagtilbud i Vordingborg Kommune”.

**Forberedelse til valget**

1. Valget skal afholdes i august måned på et forældremøde.
2. Det er den siddende bestyrelse, som indkalder til valget.
3. Inden valget afholdes opfordres den siddende bestyrelse til at fortælle om bestyrelsens arbejde, sådan at nye kandidater ved hvad de går ind til. Det kan ske enten på forældremødet eller ved at lave opslag i dagtilbuddet forud for forældremødet, hvor valget afholdes.
4. Valg af forældrerepræsentanter til bestyrelsen og valg af forældrerepræsentanter som suppleanter til forældrebestyrelsen skal foregå ad to omgange.

Der skal afholdes valg til suppleanter, da der er behov for at afgøre ved antal af stemmer, hvem der er 1. 2. og 3. suppelant.

1. En forældrerepræsentant i bestyrelsen vælges for 2 år og suppleanter vælges for 1 år.

**Valg af forældrerepræsentanter til forældrebestyrelsen**

1. Det afklares hvem, der er på valg og hvem, der ikke er på valg til bestyrelsen. I de lige år vælges 3 repræsentanter i ulige år vælges 2. Således at der i eksempelvis 2015 vælges 3 repræsentanter og i 2016 vælges 2. Se § 3 i ”Styrelsesvedtægter for dagtilbud i Vordingborg kommune”.

Hvis et medlem af bestyrelsen er trådt ud før tid træder 1. suppleanten ind i bestyrelsen og sidder i den valgperiode ud for det medlem, som han er blevet indsuppleret for[[1]](#footnote-1). Se § 5.

1. Det er kun forældre med et barn indskrevet i institutionen, der kan stille op til bestyrelsen. Personaler, som samtidig er forældre, kan ikke stille op. For øvrigt om hvem der kan stille op se § 4.
2. Man spørger, hvem der ønske at melde sig til bestyrelsen og navnene skrives op.
3. Er der flere kandidater, end der skal bruges, afholdes en skriftlig afstemning.
4. Der vælges to uvildige til at tælle stemmer op.
5. Der uddeles stemmesedler og skriveredskaber.
6. Hver familie kan afgive en stemme pr. indskrevet barn. Det vil sige, at hver familie får en stemmeseddel pr. indskrevet barn og skriver et navn på hver seddel. Har en familie således kun et barn i institutionen, får de en stemmeseddel og har de to børn får de to stemmesedler. Fraskilte forældre har således også kun en stemme, hvis de blot har et barn i institutionen. Se § 4.
7. Der afgives stemmer, stemmesedlerne samles ind og stemmetællerne tæller dem op.
8. Det skrives op, hvor mange stemmer hver enkelt kandidat har fået. I lige år vælges de tre kandidater, som har fået flest stemmer til forældrebestyrelsen og i ulige år vælges de to kandidater der har fået flest stemmer.
9. Ved stemmelighed afholdes der omvalg mellem de to, hvor der er stemmelighed. Er der igen stemmelighed trækkes der lod.
10. Den nye forældrebestyrelse konstituerer sig efter valget og inden 8 dage efter konstitueringen sendes meddelelse til Afdelingen for Dagtilbud om, hvem der sidder i bestyrelsen og hvordan bestyrelsen har konstitueret sig.

**Valg til suppleanter**

1. Der skal bruges op til 5 suppleanter til forældrebestyrelsen. Der spørges, hvem som ønsker at stille op. Se § 3.
2. Uanset, at der kun er det antal kandidater, der skal bruges, *skal* der afholdes et skriftligt valg.
3. Der uddeles stemmesedler og skriveredskaber.
4. Der afgives en stemme pr indskrevet barn – se punkt 7. ovenfor.
5. Stemmesedlerne indsamles og stemmerne tælles op.
6. Når stemmerne er talt op skrives op, hvor mange stemmer hver enkelt kandidat har fået. Den der har fået flest stemmer bliver 1. suppleant, den med næst flest stemmer 2. suppleant osv. Se § 3.

1. Eksempel: Signe er valgt i 2014 og er på valg igen i augsut 2016. Hun træder ud af bestyrelsen i april 2015.

   1. suppleanten Per indsuppleres og sidder med i bestyrelsen indtil august 2016. [↑](#footnote-ref-1)